“Ostajem ministar obrane. Najavom ostavke želio sam malo prodrmati sustav da se zna tko je tko”, kazao je jutros na kolegiju u MORHU-u ministar obrane Damir Krstičević.





Iako je informacija neslužbena, Maxportalu ju je potvrdio bivši zapovjednik u HRZ-u ( vidjeli smo i sms prepisku), a službeni stav ministra Krstičevića očekuje se nešto poslije 14 sati.

Ministar Krstičević je jučer podnio izjavio da daje neopozivu ostavku na svoju dužnost, a predsjednica Republike Kolinda Grabar Kitarović i premijer Andrej Plenković su je odbili. Nakon što izjavio da daje ostavku, Krstičević se više nije izjašnjavao u javnosti.

Krstičević je ostavku podnio nakon što je predsjednica Republike i vrhovna vojna zapovjednica jučer u Salzburgu izjavila kako smatra da je vojska prekasno izašla na požarište u Dalmaciji. Te njezine riječi jako su pogodile ministra Krstičevića jer je smatrao kako je to direktan napad na njega i vojne snage, što sigurno nisu zaslužili. Samo sat i pol nakon izjave Grabar Kitarović objavio je kako daje ostavku.

Ubrzo se oglasila i predsjednica koja je rekla kako Krstičević i vojska odlično rade svoj posao, da nije prozivala njega već Državnu upravu za zaštitu i spašavanje i Vatrogasno zapovjedništvo te je konstatirala kako je Krstičevićeva ostavka ‘apsolutno neprihvatljiva’.

Potpredsjednik Vlade i ministar obrane Damir Krstičević danas se susreće s ministricom obrane Talijanske Republike Robertom Pinotti, a po završetku bilateralnoga sastanka predviđene su izjave za medije. Očekivano vrijeme je 14,05 sati, a što ćemo na Maxporalu prenosit uživo.

M. Marković/foto: